Den knallertkører, der søndag eftermiddag svingede direkte ud foran en motorcyklist udenfor Hobro er begge stadig i livsfare.

Den 17-årige knallertkører og motorcyklisten på 54 år, der søndag eftermiddag kolliderede på Skivevej ved Hobro er begge stadig i livsfare og lagt i kunstigt koma. Deres tilstand er meget kritisk, oplyser vagtchefen ved Nordjyllands Politi. Motorcyklistens 8-årige søn var passager på motorcyklen, men han slap stort set uskadt fra ulykken. Ulykken skete søndag eftermiddag, da knallertkøreren drejede højre om en traktor. Traktoren skulle svinge til venstre og holdt tilbage for den modkørende motorcykel. I stedet for at holde tilbage overhalede knallerten traktoren og ville svinge til venstre, da han blev ramt af den modkørende motorcykel. Ifølge Nordjyllands Politi skyldtes ulykken ikke for høj fart hos motorcyklisten, men nok snarere, at knallertkøreren på grund af dårligt udsyn overså motorcyklen.